இலகாடோங் மஞ்சள்

இலகாடோங் மஞ்சள் (Lakadong turmeric) என்பது இந்திய மாநிலமான மேகாலயாவில் முக்கியமாக வளர்க்கப்படும் ஒரு வகை மஞ்சள் ஆகும். இது செயிந்தியா மலை மாவட்டங்களின் இலகாடோங் பகுதியில் பொதுவான மற்றும் பரவலாக பயிரிடப்படும் ஒரு பயிராகும். இலகாடோங் பகுதியில் உள்ள 43 கிராமங்களைச் சேர்ந்த சுமார் 14,000 விவசாயிகள் 1,753 ஹெக்டேர் நிலத்தில் இவ்வகை மஞ்சளை பயிரிடுகின்றனர்.

இந்திய புவிசார் குறியீடுகள் பட்டியலில், இது "இலகாடோங் மஞ்சள்" என்று குறிப்பிடப்படுகிறது.

 பெயர் 
"இலகாடோங்" என்ற பெயர் சாகுபடி கிராமத்தைக் குறிக்கிறது. அங்கு அது முக்கிய விளைபொருளாகும். காசி மொழியில் "ஷைன்ராய் இலகாடோங்" மற்றும் பினார் மொழியில் "சிர்மிட் இலகாடோங்" ஆகியவை இலகாடோங் மஞ்சளின் உள்ளூர் பெயர்கள்.

 விளக்கம் 
இலகாடோங் விவசாயியும் முன்னாள் பள்ளி ஆசிரியருமான டிரினிட்டி சாயூ, மாநிலத்தில் விவசாயிகளிடையே இலகாடோங் மஞ்சள் சாகுபடியை ஊக்குவித்ததற்காக 2021 ஆம் ஆண்டில் இந்திய அரசிடமிருந்து மதிப்புமிக்க பத்மசிறீ விருதைப் பெற்றார்.    இலகாடோங் மஞ்சள் உலகின் சிறந்த வகைகளில் ஒன்றாகக் கருதப்படுகிறது. இதில் 6.8-7.5% அதிக குர்குமின் உள்ளடக்கமும் அடர் நிறமும் உள்ளது. இது உரங்கள் இல்லாமல் இயற்கை முறையில் வளர்க்கப்படுகிறது.

 புகைப்படத் தொகுப்பு 

 இதனையும் காண்க 

 ஈரோடு மஞ்சள்

 மேற்கோள்கள் 

பகுப்பு:இந்திய உணவுகள்
பகுப்பு:புவிசார் குறியீடு
பகுப்பு:இந்தியாவில் புவிசார் குறியீடு பெற்ற மஞ்சள்